Непал тили

Непал тили, непали, гурк хали, кхаскура – непалдыктардын тили. Непалдын расмий тили. Непалдын айрым штаттарына, Сиккимге жана Бутанга тараган. Инди-европа тил уясындагы (семьясындагы) тилдердин инди-арий бутагына кирет. Төрт диалекти бар: борб., чыгыш непали, батыш непали, Гималайдагы элдин диалекти. Непал тили – аналитикалык-синтездик түзүлүштөгү тилимий Лексикасынын негизи санскриттен чыккан сөздөрдөн куралган. Жазууда деванагари, нагари шрифттерин (к. Инди жазуусу) пайдаланат. Алгачкы жазма эстелиги 1337-жылга таандык. Адабий тили борбордук диалектинин негизинде 19-кылымдын башынан тартып өнүгүүдө. Категория:Тил илими
Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7